Nelson Piquet
Nelson Piquet Souto Maior, poznatiji kao Nelson Piquet (Rio de Janeiro, 17. kolovoza 1952.) je umirovljeni brazilski vozač Formule 1, bivši trostruki svjetski prvak i biznismen. Piquet se danas smatra jednim od najboljih vozača Formule 1 u historiji tog sporta. 

Piquet se isprva bavio tenisom, no ubrzo je izgubio interes za tim sportom te se odlučio baviti kartingom. Kako njegov otac nije odobravao tu odluku, koristio je iskrivljenu verziju majčina djevojačkog prezimena (Piket) kada se natjecao. Nakon inicijalnih uspjeha, Emerson Fittipaldi mu je savjetovao da ode u Europu kako bi poboljšao svoje vještine. U Formulu 1 ulazi 1978. godine, a već 1981. osvaja svoj prvi naslov svjetskog prvaka. Loša sezona 1982. godine bila je samo najava za novu titulu svjetskog prvaka 1983. godine. Sljedeće dvije sezone su ponovo bile loše, no 1986. godine je bio u igri za prvaka sve do Australije, samo da bi 1987. godine po treći i posljednji put postao svjetski prvak. Te mu je godine glavni konkurent bio momčadski kolega Nigel Mansell, s kojim nakon toga nije imao dobar odnos. Nakon te sezone je još dvaput promijenio tim prije nego se 1991. godine povukao u mirovinu. 

Nakon dvije godine u Indianapolis 500 utrkama, Piquet se posvetio sportskom menadžmentu te danas radi kao biznismen i menadžer svom sinu, Nelsonu Piquetu Jr., koji je također vozač Formule 1.

Brazilski vozači Formule 1
Svjetski prvaci u Formuli 1
Biografije, Rio de Janeiro